Warmia
<s>Warmia (njemački: Ermland, latinski: Varmia) je ime za jednu od historijskih regija Poljske, koja se nalazi na sjeveroistoku zemlje (Varminsko-mazursko vojvodstvo) u porječju rijeka Łyne i Pasłęke.</s>

<s>Historija 
Warmia je orginalno bila teritorij pruskog plemena Varmijana, koji se prostirao uz Vislansku lagunu.</s>

<s>Teutonski vitezovi su nedje između 1237.-1242. zauzeli Warmiju, ali nisu uspjeli smiriti Pruse koji su do 1273. podigli dva ustanka.</s><s>Teutonci su 1243. osnovali biskupiju-kneževinu, koja je ubrzo postala sinonim za regiju.</s><s>Još u 13. vijeku započela je njemačka kolonizacija, a od 14. vijeka i poljska- doseljavanjem mazovijskih seljaka i sitnog plemstva, i to pretežno po južnijim dijelovima Warmije, na taj su način Prusi germanizirani ili polonizirani.</s><s>Tokom 14 i 15. vijeka intenzivirali su se sukobi između biskupa i Teutonskog reda oko rada i ingerencije biskupije.</s>

<s>Kad se Teutonski red pridružio Pruskoj konfederaciji (osnovana 1440.), plemstvo i gradovi Warmije, to nisu dobro primili.</s><s>Zbog tog je izbio Trinaestogodišnji rat između Teutonskog reda i Kraljevine Poljske, koji je završio sklapanjem mirovnog sporazuma u Toruńu 1466. i poljskom aneksijom Warmije.</s><s>Ali su i poljski vladari pokušali utjecati na izbor biskupa 1472. u periodu 1479.-1512.</s>

<s>Širenjem luteranizma i njegovim prihvaćanjem 1525.</s><s>Teutonci su radikalno smanjili utjecaj biskupije, koja je ostala katolička.</s><s>Iako više ne tako moćni warmijski biskupi su od 17. vijeka počeli koristiti titulu- kneževi biskupi.</s>

<s>Za Prve podjele Poljske - 1772., Warmija je pripala Kraljevini Pruskoj (Istočna Pruska), nakon tog je svjetovna  uloga biskupije potpuno ukinuta.</s><s>Nakon Prvog svjetskog rata održan je plebiscit 11. jula 1920., u kom je većinsko njemačko stanovništvo glasalo za ostanak u Njemačkom Carstvu.</s><s>To stanje potrajalo je do 1945. kad je Warmia postala dio Poljske.</s>

<s>Izvori</s>

<s>Vanjske veze</s>

<s>Warmia</s>

<s>Historijske regije Poljske</s>

